รายงานการประชุมสภาเทศบาลตำบลป่าโมก

สมัยวิสามัญ สมัยที่ 2 ประจำปี 2563

วันพุธที่ 16 ธันวาคม 2563 เวลา ๑๐.๐๐ น.

ณ ห้องประชุมสภาเทศบาลตำบลป่าโมก

……………………………

# ผู้เข้าประชุม

๑. พันเอกอำนวย ต้องประสงค์ ประธานสภาเทศบาล

๒. นายมนู สังข์ศิริ รองประธานสภาเทศบาล

๓. นายพยนต์ ชุนหจันทร์ สมาชิกสภาเทศบาล

4. นายศรีวิชัย สุขสะอาด สมาชิกสภาเทศบาล

5. นางสาวมาลัย บุญประดับ สมาชิกสภาเทศบาล

6. นางอรุณี กล่อมกูล สมาชิกสภาเทศบาล

7. นายบำรุง แย้มนิยม สมาชิกสภาเทศบาล

8. นายฉลวย กระจ่างจิตร์ สมาชิกสภาเทศบาล

9. นายสุพจน์ ฉัตร์เงิน สมาชิกสภาเทศบาล

10. นางสาวชนากานต์ แป้งนวล สมาชิกสภาเทศบาล

11. นายอารยัน จำนงค์วุฒิ สมาชิกสภาเทศบาล

12. นายเอนก เล็กนิคม สมาชิกสภาเทศบาล

๑3. นายสุพล เรืองฤทธิ์ เลขานุการสภาเทศบาล

# ผู้เข้าร่วมประชุม

๑. นายสมศักดิ์ ชื่นนิยม นายกเทศมนตรี

2. นางสาวกนกวรรณ ชื่นนิยม รองนายกเทศมนตรี

3. นายยงยุทธ สุดใจ เลขานุการนายกเทศมนตรี

4. นายกรรมาธิการ จิตตะมาก ที่ปรึกษานายกเทศมนตรี

5. นางสาวจีรภา สุขคำ ผู้จัดการสถานธนานุบาล

6. นางจีรนันท์ วุ่นวงศ์ ผู้อำนวยการกองคลัง

7. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

8. นางสาวสุวรรณา วัชรอาภาไพบูลย์ ผู้อำนวยการกองการศึกษา

9. นายประสงค์ มะลิเสือ รก.ผู้อำนวยการกองช่าง

10. นางเกณิกา เสือหัน รก.หัวหน้าสำนักปลัดเทศบาล

11. นายอุปถัมภ์ เข็มทอง หัวหน้างานป้องกันฯ

12. นางจิรฐา โชติธนะภัทร เจ้าพนักงานธุรการชำนาญงาน

13. นายอุทัย แสสนธิ์ นิติกรชำนาญการ.

14. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

15. นางสาววรวรรณ สิงห์ไพร ผู้ช่วยนักวิเคราะห์นโยบายและแผน

ผู้ไม่เข้าร่วมประชุม นายกล้าณรงค์ เชื้อบุญมี รองนายกเทศมนตรี

ผู้เข้าร่วมรับฟังการประชุม 1. ร้อยตำรวจตรีโชติ สมงาม รองสารวัตรจราจรสถานีตำรวจภูธรป่าโมก

2. นายฉัตรชัย เย็นทรวง ปลัดอำเภอ แทนนายอำเภอป่าโมก

เริ่มประชุมเวลา.../2

2

เริ่มประชุมเวลา 10.00 น.

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมกครบองค์ประชุมแล้ว ขอกราบเรียนเชิญท่านประธานสภาเทศบาลจุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

พันเอกอำนวย ต้องประสงค์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 คน ผมขอเปิดประชุมสภาเทศบาลตำบลป่าโมก สมัยวิสามัญ สมัยที่ 2 ประจำปี 2563 ขอเชิญท่านปลัดเทศบาลในฐานะเลขานุการสภาเทศบาลอ่านประกาศอำเภอป่าโมก เรื่อง เรียกประชุมสภาเทศบาล สมัยวิสามัญ สมัยที่ 2 ประจำปี 2563 ขอเชิญครับ

นายสุพล เรืองฤทธิ์ ปลัดเทศบาล/เลขานุการสภาเทศบาล

ประกาศอำเภอป่าโมก

เรื่อง เรียกประชุมสภาสมัยวิสามัญ สมัยที่ 2 ประจำปี 2563 แห่งสภาเทศบาลตำบลป่าโมก

………………………………….

ด้วยสภาเทศบาลตำบลป่าโมกรายงานว่า มีความจำเป็นต้องเปิดประชุมสภาเทศบาลตำบลป่าโมก สมัยวิสามัญ สมัยที่ 2 ประจำปี 2563 มีกำหนด 15 วัน ตั้งแต่วันที่ 8 – 22 ธันวาคม 2563

เพื่อพิจารณาขออนุมัติใช้จ่ายเงินสะสมดำเนินการติดตั้งเสียงตามสายและกล้องวงจรปิดในเขตพื้นที่เทศบาลตำบลป่าโมก และพิจารณาเรื่องอื่น ๆ ตามอำนาจหน้าที่

อำเภอป่าโมกพิจารณาแล้วเห็นว่า เพื่อประโยชน์ของประชาชนในพื้นที่เทศบาลตำบลป่าโมก จึงอาศัยอำนาจตามคำสั่งจังหวัดอ่างทอง ที่ 1996/2559 ลงวันที่ 7 ตุลาคม 2559 เรื่อง การมอบอำนาจปฏิบัติราชการแทนผู้ว่าราชการจังหวัดอ่างทอง ข้อ 13.6 เรียกประชุมสภาเทศบาลตำบลป่าโมก สมัยวิสามัญ สมัยที่ 2 ประจำปี 2563 มีกำหนด 15 วัน ตั้งแต่วันที่ 8 – 22 ธันวาคม 2563

จึงประกาศให้สมาชิกสภาเทศบาลตำบลป่าโมกทราบโดยทั่วกัน

# ประกาศ ณ วันที่ 7 เดือน ธันวาคม พ.ศ. 2563

เบญจวรรณ ฟักแก้ว

(นางสาวเบญจวรรณ ฟักแก้ว)

นายอำเภอป่าโมก ปฏิบัติราชการแทน

ผู้ว่าราชการจังหวัดอ่างทอง

พันเอกอำนวย ต้องประสงค์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

**ระเบียบวาระที่ ๑** **เรื่อง ที่ประธานจะแจ้งให้ที่ประชุมทราบ**

พันเอกอำนวย ต้องประสงค์ ประธานสภาเทศบาล ผมมีเรื่องที่จะแจ้งให้ที่ประชุมทราบ คือ

ประการแรก ผมขอขอบคุณท่านร้อยตำรวจตรีโชติ สมงาม รองสารวัตรจราจรสถานีตำรวจภูธรป่าโมก

และท่านฉัตรชัย เย็นทรวง ปลัดอำเภอ แทนนายอำเภอป่าโมก ที่ได้ให้เกียรติมาร่วมรับฟังการประชุมสภาเทศบาลของเรา ประการที่สอง เนื่องจากทางฝ่ายบริหารมีเรื่องเร่งด่วนที่จะต้องรีบดำเนินการ จึงมีความประสงค์จะให้ที่ประชุมสภาเทศบาลได้รีบพิจารณา จำนวน 3 เรื่อง ได้แก่

เรื่องแรก ขออนุมัติใช้จ่ายเงินสะสมของเทศบาลเพื่อติดตั้งเสียงตามสายในชุมชนย่อยทั้ง 10 ชุมชน ในเขตเทศบาลตำบลป่าโมก

เรื่องที่สอง .../3

3

เรื่องที่สอง ขออนุมัติใช้จ่ายเงินสะสมของเทศบาลเพื่อติดตั้งกล้องโทรทัศน์วงจรปิด (CCTV) ในชุมชนย่อยทั้ง 10 ชุมชน ในเขตเทศบาลตำบลป่าโมก

เรื่องที่สาม ขอรับความเห็นชอบรับโอนที่ดินแปลงสาธารณูปโภคในโครงการจัดสรรที่ดินให้เป็น

สาธารณประโยชน์ของบริษัท สิริชัยพงษ์ จำกัด

ให้แล้วเสร็จโดยเร็ว จึงได้ขออนุญาตท่านผู้ว่าราชการจังหวัดอ่างทอง ขอเปิดการประชุมสภาเทศบาล สมัยวิสามัญในวันนี้ ซึ่งท่านนายอำเภอป่าโมกปฏิบัติราชการแทนผู้ว่าราชารจังหวัดได้ออกประกาศมา ตามที่ท่านเลขานุการสภาเทศบาลได้อ่านให้ทราบแล้ว ขอให้ท่านสมาชิกสภาเทศบาลได้พิจารณาเรื่องดังกล่าวด้วยความรอบคอบนะครับ ซึ่งจะได้เสนอให้พิจารณาตามระเบียบวาระการประชุมต่อไปครับ

**ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาล สมัยสามัญ สมัยที่ 4 ประจำปี 2563 เมื่อวันที่ 30 พฤศจิกายน 2563**

พันเอกอำนวย ต้องประสงค์ ประธานสภาเทศบาล รายงานการประชุมสภาเทศบาลตำบลป่าโมก สมัยสามัญ สมัยที่ 4 ประจำปี 2563 เมื่อวันที่ 30 พฤศจิกายน 2563 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

สมาชิกท่านใดรับรองรายงานการประชุมสภาเทศบาลตำบลป่าโมก สมัยสามัญ สมัยที่ 4 ประจำปี 2563 เมื่อวันที่ 30 พฤศจิกายน 2563 ขอความกรุณายกมือครับ สมาชิกรับรอง 11 ท่าน

สมาชิกไม่รับรอง ไม่มีนะครับ

**ที่ประชุม มีมติรับรองรายงานการประชุมสภาเทศบาลตำบลป่าโมก สมัยสามัญ สมัยที่ 4**

**ประจำปี 2563 เมื่อวันที่ 30 พฤศจิกายน 2563**

**ระเบียบวาระที่ 3 เรื่อง ญัตติ**

**3.1 เรื่อง ขออนุมัติใช้จ่ายเงินสะสมของเทศบาลเพื่อติดตั้งเสียงตามสายในชุมชนย่อยทั้ง**

**10 ชุมชนในเขตเทศบาลตำบลป่าโมก (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพและท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ข้าพเจ้าขอเสนอญัตติเรื่อง ขออนุมัติใช้เงินสะสมของเทศบาลเพื่อติดตั้งเสียงตามสายในชุมชนย่อยทั้ง 10 ชุมชนในเขตเทศบาลตำบลป่าโมก เนื่องจากกรมส่งเสริมการปกครองท้องถิ่น แจ้งว่า คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) ได้ออกประกาศ เรื่อง หลักเกณฑ์การปรับปรุงการใช้คลื่นความถี่ย่านความถี่ 380-510 เมกะเฮิรต์ซ์ (MHz) กำหนดให้ผู้ที่ได้รับอนุญาตให้ใช้คลื่นความถี่ในกิจการเคลื่อนที่ทางบกและกิจการประจำที่ที่มีหลักฐานการอนุญาตและมีการใช้คลื่นความถี่ในย่านความถี่นี้ให้ปรับเปลี่ยนการใช้คลื่นความถี่ให้เป็นไปตามประกาศ กสทช. เรื่อง แผนความถี่วิทยุกิจการเคลื่อนที่ทางบกและกิจการประจำที่ย่านความถี่ 401-405.9 เมกะเฮิรตซ์ (MHz) 406.2-410 เมกะเฮิรตซ์ (MHz) และ 430-450 เมกะเฮิรตซ์ ภายในสิ้นปี พ.ศ.2563 ซึ่งการ

ใช้คลื่นความถี่ .../4

4

ใช้คลื่นความถี่ 420.200 MHz เพื่อใช้งานเชื่อมโยงสำหรับการกระจายตามสายในการประชาสัมพันธ์ และ

เผยแพร่ข้อมูลข่าวสารของทางราชการให้แก่ประชาชนขององค์กรปกครองส่วนท้องถิ่น ก็จะต้องดำเนินการปรับเปลี่ยนให้แล้วเสร็จภายในปี พ.ศ.2563 ด้วยเช่นกัน

ทั้งนี้ เพื่อให้การปฏิบัติงานเกิดประสิทธิภาพมากยิ่งขึ้น และก่อให้เกิดประโยชน์สูงสุดต่อประชาชน จึงเห็นควรขออนุมัติใช้เงินสะสมของเทศบาลเพื่อติดตั้งเสียงตามสายในชุมชนย่อยทั้ง 10 ชุมชน ในเขตเทศบาลตำบลป่าโมก วงเงินงบประมาณ 500,000.-บาท (ห้าแสนบาทถ้วน) รายละเอียดตามเอกสารแนบท้าย

โดยยอดเงินสะสมของเทศบาลตำบลป่าโมก ซึ่งสามารถนำไปใช้จ่ายได้ ตามรายงาน งบแสดงฐานะการเงิน ณ วันที่ 30 กันยายน 2563 ของกองคลังที่แนบ

ฉะนั้น เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น ( ฉบับที่ ๒ ) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนา ขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำ และกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านกนกวรรณ ชื่นนิยม รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือไม่ เชิญครับ เรื่องนี้เจ้าหน้าที่บริษัทได้มาชี้แจงรายละเอียดให้เราทราบนอกรอบแล้ว มีสมาชิกจะอภิปรายเพิ่มเติมอีกหรือไม่ครับ (ไม่มี) ถ้าไม่มีผมจะขอมติจากที่ประชุมนะครับ

**สมาชิกท่านใดเห็นควรอนุมัติให้ใช้จ่ายเงินสะสมของเทศบาลเพื่อติดตั้งเสียงตามสายในชุมชน ย่อยทั้ง 10 ชุมชนในเขตเทศบาลตำบลป่าโมก ของหน่วยงานสำนักปลัดเทศบาล ตามที่ฝ่ายบริหารเสนอ กรุณาออกเสียงยกมือครับ (อนุมัติ 11 เสียง)**

สมาชิกไม่อนุมัติ .../5

5

**สมาชิกไม่อนุมัติ ฯ ไม่มีนะครับ**

**ที่ประชุม มีมติอนุมัติให้ใช้จ่ายเงินสะสมของเทศบาลเพื่อติดตั้งเสียงตามสายในชุมชนย่อยทั้ง**

**10 ชุมชนในเขตเทศบาลตำบลป่าโมก ของหน่วยงานสำนักปลัดเทศบาล**

**3.2 เรื่อง ขออนุมัติใช้จ่ายเงินสะสมของเทศบาลเพื่อติดตั้งกล้องโทรทัศน์วงจรปิด (CCTV)**

**ในชุมชนย่อยทั้ง 10 ชุมชนในเขตเทศบาลตำบลป่าโมก (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ข้าพเจ้าขอเสนอญัตติเรื่อง ขออนุมัติใช้เงินสะสมของเทศบาลเพื่อติดตั้งกล้องโทรทัศน์วงจรปิด(CCTV) ในชุมชนย่อยทั้ง 10 ชุมชนในเขตเทศบาลตำบลป่าโมก เพื่อป้องกันเหตุอันอาจสร้างความเสียหายต่อทรัพย์สินของทางราชการ รวมถึงสามารถใช้ประโยชน์ในการตรวจสอบและรักษาความปลอดภัย ของเจ้าหน้าที่ที่รับผิดชอบ ประกอบกับเทศบาลตำบลป่าโมกได้รับหนังสือแจ้งเกี่ยวกับแนวทางการรักษา ความสงบเรียบร้อยในพื้นที่ ตามหนังสืออำเภอป่าโมก ด่วนที่สุด ที่ อท 0318/ว 63 ลงวันที่ 2 ธันวาคม 2563 ข้อ 3 “ ให้องค์กรปกครองส่วนท้องถิ่นและหน่วยงานที่เกี่ยวข้อง ตรวจสอบความพร้อมด้านบุคลากร และเครื่องมืออุปกรณ์ต่างๆ อาทิ เครื่องมืออุปกรณ์ในการป้องกันและบรรเทาสาธารณภัย ยานพาหนะ กล้องโทรทัศน์วงจรปิด ไฟฟ้าส่องสว่าง ระบบสื่อสาร รวมถึงจัดเตรียมชุดปฏิบัติการเคลื่อนที่เร็วให้สามารถปฏิบัติงานได้ทันที หากปรากฏสถานการณ์ฉุกเฉิน ”

ทั้งนี้ เพื่อให้การปฏิบัติงานเกิดประสิทธิภาพมากยิ่งขึ้น และก่อให้เกิดประโยชน์สูงสุดต่อประชาชน จึงเห็นควรขออนุมัติใช้เงินสะสมของเทศบาลเพื่อติดตั้งกล้องโทรทัศน์วงจรปิด (CCTV) ในชุมชน ย่อยทั้ง 10 ชุมชนในเขตเทศบาลตำบลป่าโมก วงเงินงบประมาณ 500,000.- บาท (ห้าแสนบาทถ้วน)รายละเอียดตามเอกสารแนบท้าย

โดยยอดเงินสะสมของเทศบาลตำบลป่าโมก ซึ่งสามารถนำไปใช้จ่ายได้ ตามรายงาน งบแสดงฐานะการเงิน ณ วันที่ 30 กันยายน 2563 ของกองคลังที่แนบ

ฉะนั้น เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น ( ฉบับที่ ๒ ) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนา ขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภท

ตามระเบียบแล้ว

(๓) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

ทั้งนี้ ให้องค์กร.../6

6

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำ และกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

จึงเรียนมาเพื่อโปรดพิจารณาอนุมัติต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านกนกวรรณ ชื่นนิยม รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือไม่ เชิญครับ เรื่องนี้เป็นเรื่องต่อเนื่องจากระเบียบวาระที่ 3.1 ซึ่งได้รับการชี้แจงนอกรอบให้ทราบแล้ว มีท่านใดจะอภิปรายเพิ่มเติมอีกหรือไม่ (ไม่มี) ถ้าไม่มีผมจะขอมติจากที่ประชุมนะครับ

**สมาชิกท่านใดเห็นควรอนุมัติให้ใช้จ่ายเงินสะสมของเทศบาลเพื่อติดตั้งกล้องโทรทัศน์วงจรปิด (CCTV) ในชุมชนย่อยทั้ง 10 ชุมชนในเขตเทศบาลตำบลป่าโมก ของหน่วยงานสำนักปลัดเทศบาลตามที่ฝ่ายบริหารเสนอ กรุณาออกเสียงยกมือครับ (อนุมัติ 11 เสียง)**

**สมาชิกไม่อนุมัติ ฯ ไม่มีนะครับ**

**ที่ประชุม มีมติอนุมัติให้ใช้จ่ายเงินสะสมของเทศบาลเพื่อติดตั้งกล้องโทรทัศน์วงจรปิด (CCTV) ในชุมชนย่อยทั้ง 10 ชุมชนในเขตเทศบาลตำบลป่าโมก ของหน่วยงานสำนักปลัดเทศบาล**

**3.3 เรื่อง ขอรับความเห็นชอบรับโอนที่ดินแปลงสาธารณูปโภคในโครงการจัดสรรที่ดินให้**

**เป็นสาธารณประโยชน์ของ บริษัท สิริชัยพงษ์ จำกัด (กองช่าง)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ข้าพเจ้าขอเสนอญัตติเรื่อง การขอรับความเห็นชอบรับโอนที่ดินแปลงสาธารณูปโภคในโครงการจัดสรรที่ดินให้เป็นสาธารณประโยชน์ เนื่องจาก บริษัท สิริชัยพงศ์ จำกัด มีความประสงค์จะขอโอนที่ดินแปลงสาธารณูปโภคในโครงการจัดสรรที่ดินให้เป็นสาธารณประโยชน์ และบริษัทจะดำเนินการส่งมอบค่าบำรุงรักษาสาธารณูปโภคในโครงการ จำนวน 206,570.45 บาท (สองแสนหกพันห้าร้อยเจ็ดสิบบาทสี่สิบห้าสตางค์) ตามหนังสือค้ำประกันฯให้กับเทศบาลตำบลป่าโมก เมื่อคณะกรรมการจัดสรรที่ดินจังหวัดอ่างทองอนุญาตให้โอนสาธารณูปโภคให้เป็นสาธารณประโยชน์เรียบร้อย

ทั้งนี้ บริษัท สิริชัยพงศ์ จำกัด ได้รับอนุญาตให้ทำการจัดสรรโครงการ “บ้านฟ้าเคียงดาว 6 ป่าโมก” ตามโฉนดที่ดินเลขที่ 7602 ตำบลบางปลากด อำเภอป่าโมก จังหวัดอ่างทอง และได้รับอนุญาตให้ทำการจัดสรรที่ดินเลขที่ 2/2556 เมื่อวันที่ 28 กุมภาพันธ์ 2556 แบ่งเป็นที่ดินแปลงย่อยเพื่อจัดจำหน่ายเป็นประเภทบ้านเดี่ยว จำนวน 26 แปลง และแปลงสาธารณูปโภค จำนวน 3 แปลง ได้แก่

* 1. ถนน ( โฉนดที่ดินเลขที่ 7602/453 )
  2. สวน ( โฉนดที่ดินเลขที่ 17923/659 )

1.3 ที่ตั้งนิติบุคคล .../7

7

* 1. ที่ตั้งนิติบุคคล ( โฉนดที่ดินเลขที่ 17922/658 )

บริษัทฯ ได้ จัดทำสาธารณูปโภคทั้งโครงการเสร็จเรียบร้อยแล้ว และได้บำรุงรักษาสาธารณูปโภคครบตามระยะเวลาที่กำหนดตามแผนผังโครงการจัดสรรที่ดิน คณะกรรมการจัดสรรที่ดินจังหวัดอ่างทองจึงได้ออกหนังสือรับรองการตรวจสอบระบบสาธารณูปโภคในโครงการจัดสรรที่ดินดังกล่าวข้างต้น จึงได้แจ้งผู้ซื้อที่ดินจัดสรรเพื่อดำเนินการจัดตั้งนิติบุคคลหมู่บ้านจัดสรรตามนัยมาตรา 44(1) แห่งพระราชบัญญัติการจัดสรรที่ดิน พ.ศ. 2543 แก้ไขเพิ่มเติม (ฉบับที่2) พ.ศ. 2558 ซึ่งผู้ซื้อที่ดินจัดสรรได้มีมติในการประชุม เมื่อวันที่ 25 เมษายน 2563 ด้วยจำนวนคะแนนเสียงไม่น้อยกว่ากึ่งหนึ่งของจำนวนแปลงย่อยตามแผนผังโครงการจัดสรรที่ดิน โดยมีมติไม่เห็นชอบให้จัดตั้งนิติบุคคลหมู่บ้านจัดสรร และมีความประสงค์ให้ผู้จัดสรรที่ดินแปลงสาธารณูปโภคให้เป็นสาธารณประโยชน์ เพื่อยกให้องค์กรปกครองส่วนท้องถิ่นรับไปดูแลบำรุงรักษาต่อไป

ฉะนั้น เพื่อให้เป็นไปตามระเบียบคณะกรรมการจัดสรรที่ดินกลางฯ ข้อ 18 กำหนดให้ ผู้จัดสรรที่ดินมีหนังสือแจ้งหน่วยงานผู้รับโอนทรัพย์สินทราบ และให้ส่งมอบเงินค่าบำรุงรักษาสาธารณูปโภคที่ผู้จัดสรรที่ดินต้องรับผิดชอบ เมื่อพนักงานเจ้าหน้าที่ตรวจสอบเอกสารหลักฐานครบถ้วนแล้ว ให้จดทะเบียนโอนทรัพย์สินดังกล่าวให้เป็นสาธารณประโยชน์ แต่ในทางปฏิบัตินั้น องค์กรปกครองส่วนท้องถิ่นที่รับโอนต้องได้รับความเห็นชอบในการรับโอนด้วย

จึงเรียนมาเพื่อโปรดพิจารณาต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านกนกวรรณ ชื่นนิยมเสนอญัตติมานี้ มีสมาชิกท่านใดจะอภิปรายหรือไม่ เชิญครับ

นายมนู สังข์ศิริ รองประธานสภาเทศบาล กราบเรียนท่านประธานสภาที่เคารพ ผมนายมนู สังข์ศิริ รองประธานสภาเทศบาล ตามที่บริษัท สิริชัยพงศ์ จำกัด จะให้เทศบาลรับมอบที่สาธารณะในเขตหมู่บ้านฟ้าเคียงดาว 6 นั้น การที่เราจะรับมอบบ้านแต่ละหลังนั้น จะทำให้เราได้ประชากรเพิ่มขึ้นมาอีกครับ

พันเอกอำนวย ต้องประสงค์ ประธานสภาเทศบาล ขอบคุณครับ เรื่องนี้ก็เช่นกัน เจ้าหน้าที่ของบริษัท ศิริชัยพงศ์ จำกัด ได้ชี้แจงให้ท่านสมาชิกได้เข้าใจ และท่านสมาชิกได้ซักถามแล้ว มีสมาชิกท่านใดจะอภิปรายอีกหรือไม่ เชิญครับ (ไม่มี) ถ้าไม่มีผมจะขอมติจากที่ประชุมนะครับ

**สมาชิกท่านใดเห็นชอบให้รับโอนที่ดินแปลงสาธารณูปโภคในโครงการจัดสรรที่ดินให้เป็น สาธารณประโยชน์ของ บริษัท สิริชัยพงษ์ จำกัด ของหน่วยงานกองช่าง ตามที่ฝ่ายบริหารเสนอ**

**กรุณาออกเสียงยกมือครับ (เห็นชอบ 11 เสียง)**

**สมาชิกไม่เห็นชอบฯ ไม่มีนะครับ**

**ที่ประชุม มีมติเห็นชอบให้รับโอนที่ดินแปลงสาธารณูปโภคในโครงการจัดสรรที่ดินให้เป็น สาธารณประโยชน์ของ บริษัท สิริชัยพงษ์ จำกัด ของหน่วยงานกองช่าง**

ระเบียบวาระที่ .../8

8

**ระเบียบวาระที่ 4 เรื่อง อื่น ๆ**

**4.1 เรื่อง ตอบข้อซักถามของสมาชิกในการประชุมครั้งที่แล้ว**

พันเอกอำนวย ต้องประสงค์ ประธานสภาเทศบาล ในการประชุมสภาเทศบาล สมัยสามัญ สมัยที่ 4 ประจำปี 2563 เมื่อวันที่ 30 พฤศจิกายน 2563 ท่านฉลวย กระจ่างจิตร์ สมาชิกสภาเทศบาล ได้ให้ข้อเสนอแนะแก่ฝ่ายบริหาร คือ รูปภาพโครงการต่าง ๆ เป็นการปฏิบัติตามนโยบายของนายกเทศมนตรีเมื่อจะสำเนาเอกสารแจกจ่ายขอให้ภาพชัดเจนกว่านี้ ผมขออนุญาตตอบแทนท่านนายกเทศมนตรี คือ ในต้นฉบับรูปภาพที่ถ่ายมาเป็นรูปสี เมื่อถ่ายเป็นสำเนาจะเป็นรูปขาวดำ จะดูไม่ค่อยชัด ซึ่งถ้าถ่ายสำเนาเป็นรูปสีจะช้า สิ้นเปลืองหมึกพิมพ์มากนะครับ

**ที่ประชุม รับทราบ**

**4.2** **เรื่อง ข้อเสนอแนะของสมาชิกสภาเทศบาล**

พันเอกอำนวย ต้องประสงค์ ประธานสภาเทศบาล ขอเชิญท่านสมาชิกครับ

นายเอนก เล็กนิคม สมาชิกสภาเทศบาล เรียนท่านประธานที่เคารพ ผมนายเอนก เล็กนิคม สมาชิกสภาเทศบาลเขต 1 ผมมีเรื่องที่จะเสนอท่านประธานไปถึงฝ่ายบริหาร ด้วยสำนักงานเทศบาลของเราได้ก่อสร้างมานาน จำนวนพนักงานและปริมาณงานเพิ่มมากขึ้น พื้นที่ไม่น่าจะพอใช้งาน ควรก่อสร้างขยายอาคารเพิ่มเติมหรือก่อสร้างสำนักงานใหม่ให้เพียงพอกับปริมาณงานที่เพิ่มมากขึ้น

พันเอกอำนวย ต้องประสงค์ ประธานสภาเทศบาล ผมเห็นด้วยครับ ฝ่ายบริหารมีอะไรจะชี้แจงไหมครับ เชิญครับ

นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพ ท่านสมาชิกผู้ทรงเกียรติ ผมขอรับไว้พิจารณาครับ เพราะตอนนี้ห้องเก็บของเราก็ไม่มี ผมตั้งใจจะออกแบบขยายชั้นล่างออกไปอีกแถวหนึ่ง เพราะเทศบาลเรายังแข็งแรงอยู่ จะก่อสร้างอาคารหลังใหม่เอาไว้สมัยหน้าดีกว่า ผมจะก่อสร้างให้ดีกว่านี้ครับ

**ที่ประชุม รับทราบและรับไว้พิจารณา**

พันเอกอำนวย ต้องประสงค์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่นๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณสมาชิกสภาเทศบาลทุกท่าน และขอปิดการประชุม สมัยวิสามัญ สมัยที่ 2 ประจำปี 2563 แต่เพียงเท่านี้ ขอบคุณครับ

เลิกประชุมเวลา ๑2.40 น.

(ลงชื่อ) ผู้จดรายงานการประชุม

(นางจิรฐา โชติธนะภัทร)

เจ้าพนักงานธุรการชำนาญงาน

(ลงชื่อ) ผู้ตรวจรายงานการประชุม

(นางเกณิกา เสือหัน)

รก.หัวหน้าสำนักปลัดเทศบาล

### (ลงชื่อ) เลขานุการสภาเทศบาล

(นายสุพล เรืองฤทธิ์)

### รายงาน

**การประชุมสภาเทศบาลตำบลป่าโมก**

**สมัยวิสามัญ สมัยที่ 2**

**ประจำปี 2563**

**วันพุธที่ 16 ธันวาคม ๒๕๖3**

**ณ ห้องประชุมสภาเทศบาลตำบลป่าโมก**